Jueves, 21 de Septiembre de 2023
#000001
La actualidad de las letras asturianas
#000003
... con todas las letras
#000004
La biblioteca de mi vida
#000005
Miguel Allende: “Los llibros nun deberíen llevar el nome d’un autor”
#000006
Dende hai unos años, el poeta Miguel Allende (Llaviana, 1960) mantién un blog baxo’l títulu de Cuadernu de rayes, nel que va publicando diferentes relatos qu’entemecen l’anécdota personal cola memoria histórica, xugando a la vez colo lliterario, lo autobiográfico y lo fantástico. Reaciu confesu a la edición en papel, finalmente dio a imprenta (Trabe, 2013) una selección d’estos testos con prólogu d’Alfonso López Alfonso, pa satisfacción de los sos siguidores. Ve la lluz asina la que ye la primer obra narrativa d’esti reconocíu poeta, ganador de dellos de los premios de mayor prestixu d’Asturies (el Teodoro Cuesta y el Xuan María Acebal, amás del premiu de la Crítica d’Asturies en 2004), por obres como Pallabres de payaso (2004), Güelgues de gallón (2009) y Pastoral en Sol mayor (Endecha de la memoria) (2010). Traductor amás de la pieza El médicu a palos de Molière, Allende vuelve a sorprender a los llectores con un magníficu llibru pel que nos introduz nesta charra cola so modestia y intelixencia habitual:
#000007
Creo que lo escrito en papel ta un poco sobrevalorao. Si decimos dalgo de palabra paez que nun ye lo mesmo que si lo decimos per escrito. Queremos creer que lo que ta fecho na imprenta ye, por decilo asina, firme, eterno. Nun me paez del too cierto, pero na nuestra civilización tendemos a pensar d’esta manera.
#000011
Creo que lo importante ye lo que se diz y non quién lo diga. El sentíu de la propiedá de la nuestra sociedá ta tan metíu peles sos arteries que paez qu’a tolo que se diz o se fai, hai que da-y un nome propiu, y sobre too, propietariu. En principiu, y tal y como la entiendo, nesta galaxa dixital cualquiera pue dar la so opinión, y cualquiera ye eso tan indefinío que somos toos y ye naide.
#000013
Tamién asegura Alfonso que costó muncho convencete pa dar el pasu d’editar esti llibru. Ciertamente yes una rara avis. ¿Qué t’echaba p’atrás?
#000014
Al filu de lo que tamos diciendo, los llibros nun deberíen llevar el nome d’un autor, yá que creo que’l llector ye precísamente’l que completa’l llibru. Como se diz delles veces, cuando un llibru sal, yá dexa de ser de quien lu escribió. Sin embargu tamos empeñaos en da-y siempre un nome propietariu.
#000015
¿Qué criteriu siguisti a la hora de seleccionar los relatos qu’aparecen na edición de papel?
#000016
Hubo dos criterios fundamentales. En primer llugar habíen ser entraes con ciertu carácter lliterariu, esto ye, nes que la ficción tuviere un ciertu pesu. Per otru llau, la conciencia social ta, dende’l mio puntu de vista, nel orixe de cualquier lliteratura y, por tantu, creímos conveniente seleccionar relatos nos que’l compromisu social tuviere presente.
#000017
la conciencia social ta, dende’l mio puntu de vista, nel orixe de cualquier lliteratura”
#000018
Tengo que reconocer qu’agora préstame ver en papel aquello que nació nun blog d’internet y, por comentarios de dello de xente qu’inclusive lo lleera yá pela rede, paez que nun tuvo mal del too la idea de pasalo a llibru. Tamos mui avezaos a esti últimu formatu que creo que de momentu va sobrevivir nesta era dixital.
#000019
Nesti llibru hai hestories personales, familiares, d’amigos y conocíos. Retazos de memoria en pequeños relatos que van componiendo nun puzzle qu’amuesa dalgo parecío a una autobiografía. Pero, ¿cuánto te dexasti llevar pola ficción y cuánto te fitasti na fidelidá a los relatos orixinales?
#000020
N’ocasiones ye difícil estremar la realidá y la ficción.¡Cuántes veces nos pasen coses que nun somos a creer y cuántes ficciones nos paecen reales! Préstame moveme nesi xuegu onde les verdaes puen ser mentira y al revés. Gustaríame que fuere’l llector el que ponga les llendes de lo que pudo o nun pudo soceder.
#000021
Esos alcuentros colos “llobos de la memoria” -digamos, por usar una imaxe de los tos relatos-, ¿son necesarios pa desentrañar les claves non solo d’ún mesmu, sinon del mundu que nos arrodia?
#000025
El mundu ye voluntá y representación, por dicilo coles pallabres un poco rimbombantes del filósofu, esto ye, lo que caún de nosotros queremos y por tantu, lo que toos queramos que seya. Al escribir pue que tratemos d’aclariar toes aquelles vivencies propies y comunes que nos preocupen. Creo que los llobos son esos mieos fechos memoria que toos acarriamos con nosotros.
#000026
Lo de la Mora pasó tal como lo cuento nesti pequeñu relatu. Posiblemente los animales a mou de fábula nos fagan delles veces reflexonar sobre nosotros mesmos o sobre lo que nos arrodia. Al filu d’esto, ye inevitable pa mi volver a la fuente onde vengo.
#000028
Hai relatos que falen del nenu que suañaba con viaxar y testos que cuenten al home que viaxó. ¿Tán nesti llibru delles coordenaes fundamentales pa entender al escritor y les sos referencies y obsesiones?
#000029
Viaxar ye vivir y en consecuencia contar. De tolos viaxes sacamos esperiencies que nos lleven a pensar sobre la vida, y que son el guañu de la lliteratura. Ye inevitable tamién que toes eses esperiences les veamos dende’l nuestru puntu de vista particular y asina les tresmitamos al contales.
#000030
Viaxar ye vivir y en consecuencia contar. De tolos viaxes sacamos esperiencies que nos lleven a pensar sobre la vida, y que son el guañu de la lliteratura”
#000031
Agora, una vez convencíu y publicáu’l llibru, ¿hai cierta reconciliación cola edición en papel, o esta obra ye cuasi una anécdota-consecuencia pero’l verdaderu cuadernu de rayes sigue na internet?
#000032
Desde el martes día 12, hasta el sábado 16 de septiembre, con 23 destacados autores y autoras de o...
#000035
Feria del Libro de Ribadesella 2023
#000036
Durante el próximo fin de semana, el sábado 26 y el domingo 27 de agosto, en la Plaza Nueva de Rib...
#000037
El viernes 14 de julio se realizarán cuatro interesantes mesas redondas con la literatura y la nove...
#000039
Literatura y novela gráfica en la Semana Negra 43.608 views
David González, la censura y los espías en la Semana Negra 43.604 views
Feria del Libro de Ribadesella 2023 41.242 views
XXVIII Jornadas del Cómic de Avilés 24.305 views
Novela negra y proyectos culturales en la Semana Negra 19.425 views
Feria del Libro de Xixón 2023 #FeLiX 2.549 views
Bibliotecas con clubes de lectura 437 views
#000042